lauretanske litani
Lauretanske litani, Marialitaniet, hører til den katolske kirkes mest udbredte litanier. Det har navn efter valfartskirken i Loreto (lat. Lauretum) i Italien, hvor det første gang er nævnt i 1531. Fra 1601 til 1886 var brugen af litanier i gudstjenesten forbudt med undtagelse af det lauretanske litani og allehelgenslitaniet. Mozart og Zelenka er blandt de komponister, der har skrevet musik til det lauretanske litani.